
	ACTA (EXTRACTE)


	Expedient núm.: 
	Òrgan col·legiat: 

	JGL/2018/20 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	7 de maig de 2018 

	Durada 
	des de les 20.00 fins a les 23.00 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretari 
	Òscar Campos i Planes 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Excuses d'assistència presentades

Yasmina Valderrama i Ramallo, regidora de Salut, Polítiques d’Igualtat i Joventut


 

Una vegada verificada pel secretari la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.

 
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres. 


CONVENIS
	Expedient 44/2018. Annex 1 al conveni de cooperació educativa entre la FUPF i l’Ajuntament de Solsona per a la realització de pràctiques acadèmiques externes – aprovació pagament

	Favorable
	Tipus de votació: unanimitat

	Vist que el dia 1 de juliol de 2013 l’Ajuntament de Solsona signà amb la Fundació Universitat Pompeu Fabra el conveni de cooperació educativa per a la realització de pràctiques acadèmiques externes;
Vist que el dia 10 de gener de 2018 l’Ajuntament de Solsona signà un conveni amb la Fundació Universitat Pompeu Fabra i l’alumna ÍCG en què es  preveu el pagament de 6,00 €/hora a l'estudiant i la realització d’un total de 154 hores a realitzar entre el 15 de gener i el 31 de març de 2018;
Ates que l’alumna ja ha realitzat el total de les hores conveniades, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el pagament de 924,00 € a ICG, en concepte de les hores de pràctiques realitzades a l’Ajuntament de Solsona entre el 15 de gener i el 31 de marc de 2018.


	Expedient 44/2018. Annex 1 al conveni de cooperació educativa entre la FUPF i l’Ajuntament de Solsona per a la realització de pràctiques acadèmiques externes – renovació conveni

	Favorable
	Tipus de votació: unanimitat

	Vist que el dia 1 de juliol de 2013 l’Ajuntament de Solsona signà amb la Fundació Universitat Pompeu Fabra el conveni de cooperació educativa per a  la realització de pràctiques acadèmiques externes;
Vist que el dia 10 de gener de 2018 l’Ajuntament de Solsona signà un conveni amb la Fundació Universitat Pompeu Fabra i l’alumna ICG en què es  preveu el pagament de 6 €/hora a  l'estudiant i la realització d’un total de 154 hores a realitzar entre el 15 de gener  i el 31 de març de 2018;
Vist que hi ha la possibilitat de prorrogar el conveni de pràctiques curriculars en un conveni de pràctiques extracurriculars, per una quantitat de 646 hores;
Atès que l’Ajuntament valora molt positivament poder comptar amb el suport de les pràctiques d’aquest alumna;
Atès que l’esborrany de conveni de l’alumna ICG preveu el pagament de 6,00 €/hora a l'estudiant, 150,00 € més IVA a la Fundació Universitat Pompeu Fabra en concepte de despeses de gestió i l’alta a la Seguretat Social amb una bonificació del 100% del cost de cotització;
Vistos els documents que figuren a l’expedient,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
Primer. Aprovar el document del conveni de cooperació educativa entre la Fundació Universitat Pompeu Fabra i l’Ajuntament de Solsona per a la realització de pràctiques acadèmiques externes de l’alumna ICG, el text íntegre del qual s’adjunta com annex.
Segon. Pagar a la Fundació Universitat Pompeu Fabra l’import de150,00 € més IVA en concepte de contraprestació per a l’entitat gestora de les pràctiques.
Tercer. Liquidar mensualment a l’estudiant de pràctiques els imports de les hores que realitzi cada mes.
Quart. Facultar l’alcalde, David Rodríguez i González per a la signatura de l’esmentat conveni.
Annex
«Referència: 17-1034-001 (Renovació)
Annex 1 al conveni de cooperació educativa entre la FUPF i l’Ajuntament de Solsona per a la realització de pràctiques acadèmiques externes. 
1. Dades de l'estudiant

Nom i cognoms: ÍCG

Estudis als quals està matriculat: Grau en Ciències Polítiques i de l'Administració (UPF)

DNI: *788K

NIA: 174238

2. Dades de les pràctiques

Modalitat de les pràctiques: extracurriculars
3. Projecte formatiu

Competències que s'han d'assolir:
Competències genèriques:

Capacitat tècnica, capacitat d'aprenentatge, administració de la feina, habilitats de comunicació oral i escrita, sentit de la responsabilitat, facilitat d'adaptació, creativitat i iniciava, implicació personal, motivació, puntualitat, relacions amb el seu entorn laboral, capacitat de treball en equip, receptivitat a les crítiques.
Competències específiques: 

Capacitat d'organització i planificació. Capacitat per aplicar els coneixements teòrics a situacions i problemes reals. Adquirir habilitats de recerca. Capacitat per aprendre autònomament tot adaptant‐se a noves situacions. Disseny i gestió de projectes. Capacitat crítica i preocupació per la qualitat.
Activitats que s'han de desenvolupar:

Suport a secretaria i gerència. 
4. Durada, horari i període de realització

Horari: dilluns i dimarts, de 8.00 a 15.00 hores. A partir de l’1 de juliol, de dilluns a divendres, de 8.00 a 15.00 hores.

Nombre total d'hores: 511

Data d'inici i de finalització: 07/05/2018 – 21/09/2018
5. Lloc de realització de les pràctiques

Centre de treball: Ajuntament de Solsona

Adreça: C/ Castell, núm. 20 – 25280 – Solsona
6. Tutors

Per la UPF

Nom: MS

Càrrec: Tutor

Per l'entitat col·laboradora

Nom: Immaculada Jané Viñals

Càrrec: Tècnic de secretaria

Telèfon: 973480050

Correu electrònic: secretaria@ajsolsona.cat
7. Pla de seguiment

Informe final del tutor de l'entitat: model de l'annex 2. 

Entrega: 21/09/2018

Memòria final de l'estudiant: és un requisit necessari per avaluar l'estada de pràctiques. 

Entrega: 21/09/2018
8. Criteris d'avaluació

Avaluació final del tutor acadèmic

Extracurriculars: l'avaluació de les pràctiques extracurriculars és d’apte/apta o no apte/no apta.
9. Ajuts a l'estudi, si escau

Quantia: 6,00 €/hora

Forma de pagament: l’abonament es farà directament a l'estudiant. 
10. Contraprestació per a l'entitat gestora de les pràctiques

Quantia: 150,00 € + IVA

Manera de pagament: Transferència bancària
11. Compromisos de l'estudiant

L'estudiant declara:
‐ Que coneix i accepta que la relació de pràctiques no implica la constitució de cap vincle laboral amb l’entitat.
‐ Que coneix i accepta totes les condicions de realització de les pràctiques que dimanen del conveni subscrit entre la FUPF i l’entitat Ajuntament de Solsona en data 01/07/2013, així com les relacionades en aquest annex.

- Que es compromet a complir totes les obligacions que, d'acord amb les condicions descrites i la normativa aplicable, li són exigibles.

- Que es compromet a mantenir la confidencialitat de tota la informació a què tingui accés en mèrits de la seva col·laboració amb l'entitat Ajuntament de Solsona, així com a no revelar, difondre o cedir la informació referida a terceres persones, i a complir amb la resta d'obligacions que li corresponen, de conformitat amb la legislació vigent en matèria de protecció de dades.

- Que es compromet a subscriure una assegurança privada que cobreixi eventuals accidents o malalties (només en cas d'estudiants majors de 28 anys).

- Que, en cas de voler abandonar les pràctiques abans de la data prevista de finalització (resolució anticipada), es compromet a comunicar la seva intenció a l'entitat col·laboradora amb un temps de preavís de mínim 15 dies.

- Que coneix i accepta que l'abandonament sense motiu suficientment justificat de les pràctiques comportarà la prohibició de realitzar una altra estada de pràctiques durant el mateix curs acadèmic.

- Que coneix i accepta que l'extinció de la seva realització acadèmica amb la UPF comportarà l'extinció de les pràctiques.
En prova de conformitat, signen aquest annex, per triplicat i a un sol efecte, a Barcelona, en data 05/05/2018.
 


CULTURA
	Expedient 770/2018. Festa del barri de La Plana, dies 15 i 16 de juny

	Favorable
	Tipus de votació: unanimitat

	Vista la sol·licitud presentada i subscrita per ARR, amb DNI núm. *306L, representant de l’Associació de Veïns Sant Antoni de la Plana, en què demana una connexió de subministrament elèctric, poder utilitzar 50 cadires, una paella, una boca de reg per connectar un canó d'espuma, tanques per tallar els carrers (La Carrera, des de l’encreuament amb el carrer de Falp i Plana fins a la cruïlla amb el carrer de Mn. Jacint Verdaguer i el carrer de Francesc Pons i el carrer de Metge Cots), tallar la gespa i disposar d’un camionet per portar el material, els dies 15 i 16 de juny, amb motiu de la festa del barri; també demana un ajut econòmic per a poder fer front a les despeses de la festa;

A proposta de les regidores delegades de Cultura i de Governació,

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat. Es comunica al sol·licitant que s'inclourà la sol·licitud a les línies d'ajuts de la regidoria de Cultura.


 
	Expedient 783/2018. Festa de la partida de Sant Honorat, dia 27 de maig

	Favorable
	Tipus de votació: unanimitat

	Vista la sol·licitud presentada i subscrita per MPNC i LAS, amb DNI núm. *184A i *532Y, respectivament, priores de la capella de Sant Honorat, en què demanen que l’Ajuntament talli l’herba de tot l’entorn de la capella i que s’escampi grava per facilitar l’accés a la mateixa; també demana poder utilitzar 30 cadires i tres taules el dia 27 de maig, a les 11.30 hores, per poder celebrar la missa i la benedicció del terme de la festa de la partida;

A proposta de les regidores delegades de Cultura i de Serveis municipals,

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


 
	Expedient 759/2018. Futbol Base Solsona Arrels - utilització material, dia 6 de maig

	Favorable
	Tipus de votació: unanimitat

	Vista la sol·licitud presentada i subscrita per JG, representant del Futbol Base Solsona Arrels, en què demana poder utilitzar sis podis el dia 6 de maig, al camp de futbol municipal, per poder dur a terme la gravació d'un flashmov;

A proposta de la regidora delegada de Cultura,

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


	Expedient 792/2018. Esplai Boterut de Terrassa - utilització d'un espai per fer bivac, nit del 26 al 27 de juliol

	Favorable
	Tipus de votació: unanimitat

	Vista la sol·licitud presentada i subscrita per BC, representant de l'Esplai Boterut de Terrassa, en què demana poder utilitzar un espai per fer bivac, un grup d'unes 40 persones, aïllat per tal de no molestar als veïns i, en cas de pluja, un espai cobert per poder passar la nit del 26 al 27 de juliol;

A proposta de la regidora delegada de Cultura,

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda comunicar a la sol·licitant que s'autoritza la utilització de l'espai del parc de la Mina i, en cas de pluja, es podrà utilitzar la Sala Polivalent.


	Expedient 782/2018. Escola Arrels Primària - festa a l’Escola, dia 21 de juny

	Favorable
	Tipus de votació: unanimitat

	Vista la sol·licitud presentada i subscrita per MMEV, representant de l'Escola Arrels Primària, en què demana poder utilitzar un escenari amb dues escales, 150 cadires i l'equip de so el dia 21 de juny, per dur a terme una festa a l'Escola;

A proposta de la regidora delegada de Cultura,

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 789/2018. Fundació Privada Hospital Pere Màrtir Colomés – utilització material, dia 9 de juny

	Favorable
	Tipus de votació: unanimitat

	Vista la sol·licitud presentada i subscrita per Fundació Privada Hospital Pere Màrtir Colomés, amb NIF núm. G25023813, en què demana poder utilitzar 350 cadires, preferentment les negres de la Sala Polivalent, quatre taulers amb els cavallets corresponents, un faristol i l'equip de megafonia el dia 9 de juny, per dur a terme l'acte d'inauguració dels allotjaments tutelats;

A proposta de la regidora delegada de Cultura,

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda comunicar al sol·licitant que es podran cedir 300 cadires, els taulers i els cavallets, el faristol i l'equip de megafonia però que, per aquell dia, no hi ha disponible cap tècnic de so. S'haurà de dipositar una fiança de 300,00 € per a la utilització de les cadires.


 
 
	Expedient 784/2018. Cobla Juvenil Ciutat de Solsona - ballades de sardanes de l'estiu

	Favorable
	Tipus de votació: unanimitat

	Vistes les propostes presentades per la Cobla Juvenil Ciutat de Solsona per celebrar les ballades de sardanes d'aquest estiu a Solsona i que són les següents:

Proposta 1: 15 i 28 de juliol i 5, 15 i 25 d'agost.

Proposta 2: 30 de juny, 14 i 28 de juliol i 15 i 25 d'agost;

A proposta de la regidora delegada de Cultura,

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda acceptar la proposta 2, atesos els actes que es desenvolupen a la ciutat.


 
	Expedient 796/2018. Festival Espurnes Barroques - 1a edició, maig i juny 2018

	Favorable
	Tipus de votació: unanimitat

	Sara Alarcón, regidora delegada de Cultura, dona compte de la proposta presentada per dur a terme a Solsona i comarca durant el mesos de maig i juny la 1a edició del Festival Espurnes Barroques, amb intenció d'una consolidació. La intenció del festival és la de programar concerts de música barroca en enclavaments barrocs, amb aforaments petits, i que permetin tenir una experiència propera amb els intèrprets. La idea no és oferir tan sols una audició musical al públic sinó dotar-lo d'una experiència de tot un cap de setmana al voltant d'un eix temàtic concret, sempre contextualitzat amb elements culturals i artístics del barroc, i amb la presència d'una persona que actuï com a guia en aquesta experiència. A més, les experiències comptaran amb una proposta gastronòmica, històricament informada. El festival no es dirigeix únicament al públic local, sinó que pretén atraure el públic de més lluny, per aquest motiu es plantegen experiències de cap de setmana.


ESPORTS
	Expedient 790/2018. Pràctiques per a l'obtenció del títol de monitor de lleure

	Favorable
	Tipus de votació: unanimitat

	Vista la sol·licitud presentada per TMV, amb DNI núm. *116C, en què sol·licita poder fer les hores de pràctiques amb avaluació necessàries per a l'obtenció del títol de monitor de lleure a les piscines municipals durant l'estiu 2018;

Vist que aquest estiu a les piscines municipals es faran activitats de lleure destinades a infants de 3 a 16 anys;

A proposta del regidor delegat d'Esports i d'Hisenda i administració,

La Junta de Govern Local, en virtut de les facultats que té delegades per decret de l'Alcaldia 125/2015, de 10 de juliol, i per unanimitat dels assistents, acorda estimar la sol·licitud presentada per TMV, prèvia formalització del conveni corresponent amb l'entitat on s'hagi cursat el monitor de lleure i que haurà de gestionar el propi interessat, i autoritzar la realització de les hores de pràctiques sol·licitades. Es demana la concreció de les hores a realitzar i de les dates, tenint en compte que les activitats pels infants durant l'estiu 2018 s'iniciaran entre el dia 25 de juny i el 2 de juliol de dilluns a divendres de 8.30 a 13.00 hores.


SUBVENCIONS
	Expedient 751/2018. Subvenció Amisol - impost municipal vehicles, any 2018

	Favorable
	Tipus de votació: unanimitat

	Vista la sol·licitud presentada i subscrita per Josep Caballol i Guilanyà, president de l’Associació Pro Minusvàlids de Solsona i Comarca, Amisol, amb NIF núm. G25021338, en què demana una subvenció per pagar els rebuts de l’impost sobre vehicles corresponents a l’any 2018 dels vehicles que té l’Associació;

A proposta de l’alcalde,

La Junta de Govern Local, en virtut de les facultats que té delegades per decret de l’Alcaldia 125/2015, de 10 de juliol, i per unanimitat dels assistents, acorda concedir una subvenció de set-cents vuit euros amb vuitanta cèntims (708,80 €) per pagar l’impost municipal de vehicles de l’any 2018.


El president aixeca la sessió, de la qual, com a secretari, estenc aquesta acta.


Vist i plau

El secretari
El president

